Məhərrəm Məmmədov (filoloq)

Məhərrəm Məmmədov (tam adı: Məhərrəm Əvəz oğlu Məmmədov;  10 oktyabr 1958, Əlvənd, Zərdab rayonu) — Bakı Dövlət Universiteti, Türkologiya kafedrası, Azərbaycan dialektologiyası tədqiqat sahəsi üzrə müəllim, filoloq, filologiya elmləri doktoru, professor. 2023-cü ildən etibarən Bakı Dövlət Universitetinin Türkologiya kafedrasının müdiri.

 Həyatı 

10 oktyabr 1958-ci ildə Azərbaycanın Zərdab rayonunun Əlvənd kəndində anadan olmuşdur.

1981-1985-ci illərdə İsmayıllı rayonunda Azərbaycan dili-Ədəbiyyat müəllimi işləmişdir.

1998-ci ildən hal-hazıra qədər BDU-nun türkologiya kafedrasında "Azərbaycan dialektologiyası", "Altayşünaslığın əsasları", "Türk dilçiliyinin əsasları", "Qədim türk dili", "Türkologiyaya giriş" fənlərindən dərs deyir.

 Təhsili 
1975-ci ildə Göyçay şəhəri 6 saylı orta məktəbi bitirmişdir.

1975-1980-ci illərdə BDU-nun filologiya fakültəsində oxumuşdur.

1986-1989-cu illərdə AMEA-nın Dilçilik İnstitutunun əyani aspirantı olmuşdur.

1990-1998-ci illərdə AMEA-nın Dilçilik İnstitutunda elmi işçi vəzifəsində çalışmışdır.

 Elmi fəaliyyəti 
1989-cu ildə “Azərbaycan dilinin Təbriz dialekti” mövzusunda namizədlik dissertasiyası müdafiə etmişdir.

1991-ci ildə Ufada, 1999-cu ildə Bakıda, 2010-cu ildə Krımda və 2017-ci ildə Türkiyədə "VIII Uluslararası Böyük Türk Dili Qurultayı" elmi konfranslarında iştirak etmişdir.

2006-cı ildə “Azərbaycan dili şivələrində ismin qrammatik kateqoriyaları” mövzusunda doktorluq dissertasiyasını müdafiə etmişdir.

2007-ci ildə dosent, 2009-cu ildə professor elmi adını almışdır.

100-dən çox məqalə, 1 monoqrafiya və 7 kitabın müəllifidir.

 Seçilmiş məqalələri 
Azərbaycan dili şivələrində  y variantlı hal şəkilçiləri və onların mənşəyi - Dil və ədəbiyyat, 2004
Hallanma prosesində bitişdirici n samiti və onun mənşəyinə dair, AMEA-nın xəbərlər, 2005, 3
İsmə aid edilən xəbərlik kateqoriyasının qrammatik mənsubiyyətinə dair, BDU-nun xəbərlər, 2001
Azərbaycan dili şivələrində ikiqat hallanmanın izləri, BDU-nun xəbərləri, 2003
Adlıq halın semantik xüsusiyyətləri(şivə materialları əsas.), BDU-nun xəbərləri, 2005
Qədim -q,-k kəmiyyət şəkilçisi və onun Azərbaycan dli şivələrində izləri, BDU-nun xəbərləri, 2005
Hallanma prosesində saitlərin uzun tələffüzünə dair, ADPU-nun xəbərləri, 2004
Qarabağ dialekti mənbələrdə- Konfransın materialları, 2003
Azərbaycan dili şivələrində hal izoqlosları- Tədqiqlər, 2004
Ural- Altay dillərində velyar ŋ fonemi- Konfrans materialları, 2006
Krım- tatar dilində oğuz xüsusiyyətləri- BDU-nun xəbərləri, 2010
Zərdab şivəsinin morfoloji xüsusiyyətləri- BDU-nun xəbərləri. 2011
Güney Azərbaycan şivələrinin tədqiqi, təsnifi və əsas xüsusiyyətləri, "Sələflər və xələflər", Bakı, 2014

 Seçilmiş əsərləri 
Azərbaycan dili şivələrində ismin qrammatik kateqoriyaları. Bakı, 2003
Mətnşünaslıq fənninin proqramı, Bakı, 2003
Altayşünaslığın əsasları kursunun proqramı, Bakı, 2005
Türk dilçiliyinin əsasları fənninin proqramı, Bakı, 2005
Güney Azərbaycan şivələri kursunun proqramı, Bakı, 2005
Linqvistik mətnşünaslıq fənninin proqramı, Bakı, 2008
Azərbaycan dilinin Təbriz dialekti (dərs vəsaiti). Bakı, 2008

 Kitabları 
Azərbaycan dili şivələrində ismin mənsubiyyət kateqoriyası. Bakı, 2000
Azərbaycan dili şivələrində ismin qrammatik kateqoriyaları. Bakı, 2003
Azərbaycan dilinin Təbriz dialekti. Bakı, 2008
Azərbaycan dialektologiyasına dair mühazirələr. Bakı, 2012
Azərbaycan dilinin Naxçıvan dialektoloji atlası. Bakı, "Elm və təhsil", 2015 (həmmüəllif)
Azərbaycan dilinin Naxçıvan dialektoloji lüğəti. Bakı, "Elm və təhsil", 2017, (həmmüəllif)
Azərbaycan dialektologiyası. Dərslik. Bakı, "Zərdabi nəşr", 2019

 Qalereya 

 Mənbə 



 Həmçinin bax 

Kateqoriya:Azərbaycan filoloqları
Kateqoriya:Bakı Dövlət Universitetinin məzunları
Kateqoriya:Zərdab rayonunda doğulanlar